हामीलाई कुनै ठूलो देशसँग लडाइँ गर्नुपर्ने, उनीहरूविरुद्ध मिसाइल उडाउनुपर्ने छैन । हामीसँग भएको अपार प्रकृति, जलसम्पदाको विकासबाट राष्ट्र समृद्ध बन्नेछ । बगर मात्रै भएका देश विकसित भएका छन् । तर, हाम्रोजस्तो ढुंगैढुंगा र काठ भएको देश त अझ छिटो विकास हुनुपर्ने हो । हामीकहाँ भएको कच्चापदार्थ हाम्रै कमजोरीका कारण बाहिरिएको छ । हाम्रो देशका कागज कारखाना, चिनी कारखानालगायतका कारखाना बन्द भए । हाम्रा लाखौँ युवा अरबमा पसिना बगाइरहेका छन् । पढेलेखेकाहरू अमेरिका, युरोपतिर गइरहेका छन् । यसलाई सुधार्नुपर्छ ।
